बस ने बाइक सवार दंपती को मारी टक्कर, रोड किया जाम
गोनियाना-जैतोमुख्य मार्ग पर शनिवार को माड़ा माइनर के पास गांव आकलिया कलां से मोटरसाइकिल पर गोनियाना की ओर रहे दंपत्ति को प्राइवेट बस ने पीछे से टक्कर मार दी। हादसे में मोटरसाइकिल के पीछे बैठी महिला गंभीर रुप से जख्मी हो गई जबकि उसके पति को भी गंभीर चोटें लगी हैं। गंभीर हालत में दोनों को फरीदकोट मेडिकल कॉलेज रैफर कर दिया गया है। इसके बाद पास ही पड़ते गांवों से लोग घटनास्थल पर इकट्ठा होना शुरू हो गए। वहीं घटना के बाद गुस्साई भीड़, गांव वासियों और राहगीरों ने उसी साइड से रही राज कंपनी की तीन बसों को रोककर जमकर तोड़ फोड़ की और सड़क पर जाम लगा दिया।
करीब तीन घंटे तक रास्ता बंद रहा आवागमन पूरी तरह से प्रभावित रहा। मामला बढ़ता देख पुलिस अधिकारियों ने मौके पर पहुंचकर विरोध कर रहे लोगों को आश्वासन दिया कि वह आरोपी लोगों के खिलाफ बनती कानूनी कार्रवाई करेंगे, इसके बाद धरना समाप्त हो सका। धरने में बैठे लोगों और पीड़ित परिवार के नजदीकियों ने बताया कि राज कंपनी की बस जो जैतो से गोनियाना की ओर रही थी ने आगे जा रहे मोटरसाइकिल सवार दंपती मंदर सिंह तथा जसविंदर कौर को पीछे से टक्कर मार दी। टक्कर मारने के बाद चालक बस को घटनास्थल से भगाकर आगे ले गया। नतीजतन मोटरसाइकिल सवार दंपती सड़क पर गिर पड़े और उन्हें गंभीर चोट लगी। सड़क पर गुजर रहे अन्य लोगों ने आकर जख्मी पति -प|ी को संभाला और दोनों को जख्मी हालत में गोनियाना सिविल अस्पताल में भर्ती करवाया। जहां से उनकी हालत गंभीर होता देख डाक्टरों ने उन्हें फरीदकोट मेडिकल कालेज के लिए रैफर कर दिया है।
गोनियाना-जैतो मुख्य मार्ग पर लोगों को समझाते एसएचओ रविन्द्र कुमार।
गोनियाना -जैतो मुख्य मार्ग पर घटना स्थान पर क्षतिग्रस्त बाइक और बस।
गांव आकलिया कलां नजदीक होने कारण गांव के अन्य लोग भी बड़ी संख्या में घटना स्थान पर पहुंच गए। हादसे से भड़के गांव वासियों और अन्य लोगों ने आते ही उक्त बस से जमकर तोड़फोड़ की। इसी बीच पीछे से रही इसी कंपनी की ही दो अन्य बसों को रोककर लोगों ने उनके शीशे तोड़ दिए। लोगों ने राज कंपनी बस मालिकों और प्रशासन खिलाफ जमकर नारेबाजी की।
घटना की सूचना मिलते ही थाना नेहिया वाला के एसएचओ रविन्दर कुमार पुलिस पार्टी समेत घटना स्थान पर पहुंचे और लोगों से जाम खुलवाने की कोशिश की। मामला बढ़ता देख डीएसपी गुरप्रताप सिंह भी घटनास्थल पर पहुंचे और र्कारवाई का भरोसा दिलाया। भरोसे के बाद लोगों ने धरना हटाया। डीएसपी ने कहा कि मामले में प्रभावित लोगों के बयान दर्ज करवाकर कार्रवाई की जा रही है।
hin_Deva hin_Deva hin_Deva hin_Deva bho_Deva hin_Deva hin_Deva